**MWONGOZO WA USAHIHISHAJI.**

**Jina……………………………………………………….…………………..…………Nambari. ………………………….**

**Sahihi yako……………………………………Tarehe ……………………….. Darasa ……………………………..**

**KUHITIMISHA MUHULA WA PILI 2015**

**KIDATO CHA PILI**

**KISWAHILI (Lugha)**

**Maagizo.**

* Karatasi hii ina sehemu nne kuu:

(ufahamu, matumizi ya lugha, fasihi simulizi na isimu jamii)

* Jibu maswali yote.
* Majibu yaandikwe katika nafasi zilizoachwa katika kijitabu hiki cha maswali.
* Muda wa mtihani huu ni saa 2 ½ .

KWA MATUMIZI YA MTAHINI PEKEE

|  |  |  |
| --- | --- | --- |
| SWALI | UPEO | ALAMA |
| 1. Ufahamu. | 15 |  |
| 2. Sarufi. | 35 |  |
| 3. Fasihi Simulizi | 20 |  |
| 4. Isimu Jamii. | 10 |  |
| Jumla  | 80 |  |

Mtihani huu una kurasa nanezenye chapa. Watahiniwa wahakikishe kuwa kurasa zote zimo na kwamba zina chapa inayoonekana kabla ya kuanza mtihani.

**SEHEMU 1. UFAHAMU (ALAMA 15)**

**SOMA MAKALA YAFUATAYO KISHA UJIBU MASWALI.**

Mwamuzi mkuu wa mjadala alikiriza kengele kuashiria kung’oa nanga kwa mjadala. Makundi mawili ya Waungaji na wapinzani yakasitisha minong’onezano yao. Sauti hafifu ikanong’ona chini kwa chini kutoka kundi moja, “Tuongezewe muda tujiandae…” Kimya kikatawala ukumbini. Mwanafunzi mmoja wa shule ya Bongolala ambayo haikupata wawakilishi mjadalani akaangua kicheko kama mwehu na kupayuka hadharani, “Naiombea timu ya Manichesta iishinde Asenali kwani ni watu bure kabisa!” Hadhira yote iliangua kicheko ambapo sajini alisimama kuwanyamazisha.

Sinahabari ndiye aliyeufungua ulingo kutoka mrengo wa kuunga. Alijinyanyua mkikimkiki kuelekea jukwaani kwa madaha. Alipokikaribia kinasa-sauti akaanza kuyapepesa macho huku na kule mithili ya mkwepuzi na kujikuna kichwani. Mara akasema, “Naam, na mimi nilichosimama mbele chenu ni mwanafunzi ya Maziwalala…” Lo! Mara hadhira ikatikinywa na yale maneno na kuangua cheko kama radi. Sajini akafoka, “Kimya!” Hadhira ikanywea. Msemaji akaendelea, “Sababu wangu wa kukiunga mkono muchadala hiki ni kuwa Kiswahili ni lugha la kawaida na mwacha mila ni mtumwa. Ahsanteni.” Alipomaliza kauli yake isiyoeleweka be wala te hadhira ilikuwa imecheka kifu yao huku wakipiga makofi. Waama Sinahabari hakuwa na habari iwapo makofi yale ni ya kushangiliwa au kubezwa. Alijiondokea jukwaani huku kainamisha kichwa kama kondoo aliyenyeshewa.

Zamu ya wapinzani ilipowadia, Karubandika alijitosa jukwaani mzimamzima huku akipiga hatua pima kama za soroveya anayepima ekari za shamba. “Bi mwenyekiti, wakereketwa wa lugha, waamuzi na washiriki waliojumuika kwenye mdahalo, mabibi na mabwana. Si vema niwapotezee wakati wenu kuupinga mjadala kwa madhumuni ya kupinga tu. Sijaja hapa kupiga domo wala kuupaka upepo rangi.” Hapo umati ulipiga makofi mazito. “Nimefika hapa kuwaandalia hoja madhubuti zitokanazo na kina cha mawazo moyoni mwangu. Mada ya mjadala inasema kuwa Kiswahili hakitoshelezi matakwa yote kimawasiliano.

Bi mwenyekiti, Swali tunalopaswa kujiuliza ni, Je, mawasiliano ni nini? Mtakubaliana nami kwamba mawasiliano ni kupasha ujumbe namna unavyoeleweka na mpokezi. Hivyo ni kusema kwamba mja aweza akatumia lugha, ishara au alama kumfikishia mwenzake ujumbe uliokusudiwa. Pindi mpokezi akosapo ufahamu wa jambo linaloangaziwa, basi hapo mawasiliano yatakuwa muhali

Mawasiliano huwezesha makabila mbalimbali kutangamana huku yakiendeleza biashara. Maazimio na miradi ya taifa yaweza kusambazwa kotekote kwa Kiswahili kupitia radio, magazeti na runinga. Huu ni ukweli usiopingika. Kiswahili, bila shaka, chajitosheleza kimawasiliano.

Bi mwenyekiti, niliyoyadokeza yana ithibati. Kwa hisani naomba wanaounga wanitajie muktadha wowote, si nyumbani, si ofisini, si maabadini ambamo mawasiliano kwa Kiswahili yangekwama. Duru za kuaminika zashikilia kuwa mtaalamu wa tarakilishi ulimwenguni, Bill Gates, ameunda mitambo itumiayo misamiati na lugha ya Kiswahili. Ajabu!

Bi mwenyekiti, hawa wanaounga mada hii butu wana upungufu mmoja, nao ni yamkini hawajimudu katika lugha ya Kiswahili. Wanatumia upungufu wao huo kuibua mjadala ulio wazi wenyewe. Mmoja wa wanenaji amejikanganya na kujipinga kwa kusema, “mwacha mila ni mtumwa.” Kauli hii inazidi kuthibitisha kuwa Kiswahili kina ukwasi wa kutosheleza mawasiliano. Wapinzani wangekuwa weledi wa Kiswahili wangegundua kuwa usemi huu unaafikiana na upande wangu.” Makofi mengine mazito yakapigwa. “Ama kwa kweli fumbo mfumbie mjinga, mwerevu atalifumbua! Aidha uneni usisitizao kuwa “Alalaye usimwamshe, ukimwamsha utalala wewe” unayo mashiko. Bi mwenyekiti, tamati nimefika nikiwasihi wenzangu wasisite kuvuka sakafu. Waende na uchao wasiende na uchwao. Ahsanteni.

Baada ya wasilisho la Karubandika, hakuna muungaji mwingine wa shule ya Maziwalala alipata ujasiri wa kukiacha kiti chake. Walijihisi goigoi tayari wakijilinganisha na wenyeji wao wa Lengandipo. Walibaki midomo achama. Shule ya yule kijana nayo ilijinyamazia jii kama malimbukeni. Mjadala ukaisha.

 (Makala asilia ya jarida la MBIO ZA NYIKA: ©2015 Malenga wa Milimani)

1. Zitaje kwa majina shule zote zilizokuwemo ukumbini. (alama 3)
* Maziwalala
* Lengandipo
* Bongolala
1. Waungaji mkono walikuwa shule ipi na walishikilia mada ipi? (alama 2)
* Lengandipo,
* Walishikilia kuwa Kiswahili chajitosheleza kimawasiliano
1. Unadhani ni kundi lipi lilinong’oneza, “Tuongezewe muda; hatujajiandaa.” Tetea jibu lako. (alama 2)
* La wapinzani yaani Maziwalala.
* Kwa kuwa msemaji wao wa kwanza alidhihirisha kutojiandaa.
1. Msemaji wa waungaji mkono alijikanganya alipotumia msemo: “Mwacha mila ni mtumwa.” Fafanua. (alama 2)
* Alipinga Kiswahili hivyo tayari ameasi mila.
* Hapigii debe Kiswahili hivyo kauli hii ilifaa isemwe na waliopinga kuwa Kauli isemayo Kiswahili hakijitoshelezi kimawasiliano.

1. Kiandike kifungu hiki kwa ufasaha. (alama 1)

 Naam, na mimi nilichosimama mbele chenu ni mwanafunzi ya Maziwalala.

* Naam, nami niliyesimama mbele yenu ni mwanafunzi wa Maziwalala.
1. Kwa nini hadhira ilipiga makofi mazito wakati wa wasilisho la mpinzani? (alama 2)
* Hoja yake ilikuwa na mvuto
* Akilinganishwa na waungaji alionekana kuelewa alichokisema yaani hakuchanganyikiwa kamwe.
1. Ukirejelea kifungu, eleza maana ya msamiati huu: (alama 3)

Yamkini— lamaanisha hali ya uwezekano wa jambo, huenda au pengine

Ithibati— kitu cha kutolewa kuonesha ukweli au kuthibitisha.

Muhali— jambo gumu lisilowezekana.

(puuza aliyeandika visawe hapa hilo silo jibu)

**SEHEMU 3: MATUMIZI YA LUGHA (ALAMA 35)**

a) Sauti na silabi ni kati ya vipashio vya lugha. Eleza tofauti baina ya sauti na silabi. (alama 2)

* Sauti ni mfumo wa hewa isukumizwayo kwenye ala za utamkaji ilhali silabi ni muungano wa sauti au pigo katika neno haswa lijengwalo na konsonanati na irabu.

b) Onesha patakapowekewa shadda katika maneno yafuatayo. (alama 2)

kilembwe’keza………………………………………………………………………………………………

m’keo………………………………………………………………………………………………………

c) Kamilisha kwa tanakali za sauti zifaazo. (alama 2)

Mwaga mwaa!

Maliza fyu!

d) Eleza tofauti baina ya sentensi hizi kwa kurejelea masharti. (alama 2)

 Zainabu angelikuwa na hela angelinunua mahamri.

* Sharti la kuwa na hela halikutimizwa kwa hivyo hakuweza kununua na hakuna wakati wa kununua.

Zainabu angekuwa na hela angenunua mahamri.

* Kuna nafasi ya kutimiza sharti la kuwa na hela na hivyo kununua kunawezekana

e) Tunga sentensi zenye vihusishi vifuatavyo: (alama 2)

Kihusishi cha mahali

Mf. Ndani ya, chini ya, juu ya, karibu na nk.

Kihusishi cha wakati

Mf. Baada ya, tangu, hadi, kabla

f) Kanusha katika hali wingi. (alama 2)

Mtume amebeba tarumbeta akielekea kwa chifu.

* Mitume hawajabeba matarumbeta wakielekea kwa machifu.

g) Neno **jaa** ni vitawe. Tunga sentensi moja ukilitumia ili lidhihirike kama nomino. (alama 1)

* Jaa la taka la shule yetu limechimbwa upya. N

h) Eleza tofauti iliyopo baina ya sentensi hizi. (alama 2)

Matunda yote yataliwa.

* Kujumuisha

Matunda yoyote yataliwa.

* Hakuna kubagua

i) Andika katika usemi taarifa. (alama 2)

“Tafadhali nione kesho.”Mwinshehe alimwambia Mwakicheko.

* Mwinshehe alimsihi Mwakicheko kuwa amwone siku ambayo ingefuata.

j) Taja aina nne za vielezi vya namna. (alama 4)

* Vya namna viigizi
* Vya namna vikariri
* Vya namna mfanano
* Vya namna hali
* Namna halisi
* Namna ala

k) Tunga sentensi yenye vivumishi vya idadi isiyo dhahiri na nomino ya ngeli ya ki-vi wingi. (alama 2)

* Viti kadhaa/chache/vingi viletwe

l) Tambua tamathali mbili za usemi zilizotumika katika kifungu hiki. (alama 2)

Mwahanje ni simba, watu walitundika miguu mabegani akabaki akiwasaidia wale wahasiriwa. Kutokana na hilo sifa zake zimeenea kama moto wa kichaka.

* Istiara—Mwahanje ni simba.
* Nahau—kutundika miguu mabegani
* Tashbihi—kama moto wa kichaka

m) Andika katika **ukanushowa ukubwa wingi.** (alama 3) Karai na nguo za huyo mzee mfupi zimeibwa.

* Ma(ji)karai na ma(ji)guo ya hayo ma(ji)zee mafupi hayajaibwa.
* Ukubwa al1
* Ukanusho al1
* Wingi al 1

n) **Unganisha** kwa kiunganishi kifaacho. (alama 2)

i) Kanambo anaimba. Kanambo anafua.

* Kanambo anaimba huku akifua.

ii) Mwanamisi amefika. Mwanamisi amechelewa sana.

* Mwanamisi amefika ingawa amechelewa sana.

o) **Sahihisha:** (alama 2)

 Mutu hiyo muzee ameingia katika ndani ya nyumbani.

* Mtu huyo mzee ameingia nyumbani
* Au
* Mtu huyo mzee ameingia ndani ya nyumba.

p) **Tunga** sentensi mojamoja ambayo ina: (alama 1)

Kitenzi kishirikishi kipungufu

* Pawepo na ni au ngaliau ndi- au –li- au viambishi ngeli vinavyosimama pekee au si.

Kitenzi halisi

* Pawepo na neno linaloeleweka lenye viambishi nafsi, wakati, tendo lenyewe na kauli

Mf. Alilima.

q) Akifisha kifungu hiki mara tatu tofauti kuleta maana mbalimbali. (alama 3)

 Amina chakula kimeisha

* Amina chakula kimeisha.
* Amina, chakula kimeisha!
* Amina, chakula kimeisha?

**4. SEHEMU YA NNE: FASIHI SIMULIZI (ALAMA 20)**

(a) Taja tanzu mbili kuu za fasihi ya Kiswahili. (alama 2)

* Andishi
* Simulizi

(b) Zitaje tanzu nne za fasihi simulizi. (alama 4)

* Hadithi
* Maigizo
* Semi fupi
* ushairi Nyimbo

(c)Taja aina nne za hadithi uzijuazo. (alama 4)

* za mazimwi
* za hurafa
* za usuli
* za mtanziko
* za hekaya

(d) Eleza kwa hoja mbili udhaifu wa kuhifadhi fasihi simulizi akilini. (alama 2)

* kuaga kwa mtu ni mwisho wa fasihi husika
* kusahau mambo mengine
* kuongeza chumvi fasihi husika
1. Kikundi cha drama cha shule ya upili ya Nyakemincha kiliandaa mchezo wa kuigiza hivi majuzi. Baada ya mchezo huo kiongozi akalalamika kuwa hadhira haikuwa sikivu. Eleza mambo manne ambayo huenda yalimfanya aseme hadhira haikuwa sikivu. (alama 8)
* Hadhira kusinzia
* Hadhira kuangalia nje
* Hadhira kuangalia saa
* Hadhira kutojibu maswali
* Hadhira kupiga kelele
* Baadhi ya hadhira kutoka nje wakati wa kuwasilisha

**Sehemu ya nne: Isimu jamii. (alama 10)**

**Soma mazungumzo haya kisha ujibu maswali.**

Mwafulani 1: Nilishambuliwa na funza kwenye kidole mguuni…

Mwafulani 2: Paka hii dawa na Maumivu yakizidi huo mguu tutaukata. Next!

Mwafulani 3: Hujambo dak…

Mwafulani 2: Achana na salamu! Sema kilichokuleta!

Mwafulani 3: Niling’atwa na jibwa kwenye…

Mwafulani 2: Wolololo! Wewe hufikishi saa kumi leo acha kujisumbua!

Mwafulani 3: Jibwa lilining’ata kiatu sio mguuni nikashtuka…

Mwafulani 2: Eeh? Mbona…?

**Maswali.**

1. Eleza mazungumzo haya ni ya wapi. (alama 1)
* Zahanatini
* hosipitalini
1. Thibitisha jibu lako hapo juu. (alama 1)
* Msamiati wa zahanatini mf. Paka dawa, maumivu yakizidi…
1. Mwafulani 2 amekiuka kaida mbili za mazungumzo katika mazingira haya. Zifafanue kaida hizo alizokiuka. (alama 4)
* Hamsikilizi mgonjwa wake
* Hampi mgonjwa wake matumaini
* Hamsalimii mgonjwa wake
* Anatumia lugha ya ukali kwa mgonjwa.
1. Eleza sifa nne za lugha ya kawaida katika mazingira haya. (alama 4)
* Lugha ya udadisi
* Lugha ya upole
* Lugha ya matumaini
* Lugha ya maswali na majibu
* Imesheheni msamiati wa hosipitalini m.f dawa, daktari n.k
* Lugha ya maagizo\masharti m.f meza tembe mbili mara tatu

**INSHA**

1. Uliibuka nambari ya kwanza katika mitihani ya Kaunti yako. Umealikwa na mwalimu mkuu shuleni mwenu uwahutubie wanafunzi wa kidato cha kwanza kuhusu mbinu za usomaji bora. Andika hotuba hiyo.

MWONGOZO

Muundo wa hotuba= al 4 yaani

* Kichwa kizuri chenye herufi kubwa na kipigiwe mstari (al 1) mf.

 HOTUBA YANGU KAMA MSHINDI WA MITIHANI YA KAUNTI KWA WANAFUNZI WA KIDATO

 CHA KWANZA SHULENI KINGWEDE.

* Utangulizi mzuri wenye vyeo(cheo kikubwa zaidi kiwe ni mwalimu mkuu), salamu, kujitambulisha na kutambulisha mada. (al 1)
* Mwili unaoonekana wa maudhui yaani aya za maelezo ya mbinu za usomaji bora.
* Hitimisho lenye kurejelea mada na kutoa shukrani. (al 1)

Maudhui ya insha hii: aandike maudhui matano mazuri yanayoeleweka al 10. Mf

* Kuteua mahala pazuri pa kusomea
* Kuamua lengo la kusoma
* Kuteua mada na sehemu maalum ya kusoma
* Kuchagua vitabu vya ziada vya kuandamana na somo linalosomwa
* Kushiriki makundi ya utafiti na wanafunzi wengine
* Kufanya utafiti kwa walimu na vitabuni. Yoyote matano × 2 = 10

(tathmini maudhui mengine yafaayo, puuza maudhui yasiyoeleweka na yaliyopotoka)

Alama nyinginezo chunguza makosa ya sarufi, hijai, msamiati mzuri, urefu na hati. Zawidi alama moja kwa kila kigezo au uondoe alama kutoka kwa zile alizopata tayari.

1. Andika kisa kitakachodhihirisha ukweli wa methali hii:

Siku njema huonekana asubuhi.

Kisa hiki si lazima kianziwe kwa kueleza maana ya methali.

Arejelee kisa kinachomaanisha kuwa namna jambo litakuja kumalizika hubainika mapema katika hatua za kulianzia tu.

Akianzia kwa mianzo ya hadithi hiyo siyo insha apewe bakhshishi al2 mf. Hapo zamani za kale..

Pia akiongea kuhusu wanyama na majitu hiyo ni fasihi simulizi.

Tathmini ubunifu wa hali ya juu, matumizi ya lugha rahisi ya kueleweka.